CELEX: 32022D0381
Language: ro
Date: 2022-03-04 00:00:00
Title: Decizia de punere în aplicare (UE) 2022/381 a Comisiei din 4 martie 2022 de modificare a Deciziei de punere în aplicare (UE) 2019/450 în ceea ce privește publicarea referințelor documentelor de evaluare europene pentru sistem de panouri structurale EPS de înaltă densitate ranforsate pentru unități de clădiri și pentru alte produse pentru construcții (Text cu relevanță pentru SEE)

7.3.2022   
               
               
                  RO
               
               
                  Jurnalul Oficial al Uniunii Europene
               
               
                  L 75/1
               
            
         DECIZIA DE PUNERE ÎN APLICARE (UE) 2022/381 A COMISIEI
         din 4 martie 2022
         de modificare a Deciziei de punere în aplicare (UE) 2019/450 în ceea ce privește publicarea referințelor documentelor de evaluare europene pentru sistem de panouri structurale EPS de înaltă densitate ranforsate pentru unități de clădiri și pentru alte produse pentru construcții
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 305/2011 al Parlamentului European și al Consiliului din 9 martie 2011 de stabilire a unor condiții armonizate pentru comercializarea produselor pentru construcții și de abrogare a Directivei 89/106/CEE a Consiliului (1), în special articolul 22,
         întrucât:
         
                     (1)
                  
                  
                     În conformitate cu Regulamentul (UE) nr. 305/2011, organismele de evaluare tehnică trebuie să utilizeze metodele și criteriile prevăzute în documentele de evaluare europene, ale căror referințe au fost publicate în Jurnalul Oficial al Uniunii Europene, pentru evaluarea performanței produselor pentru construcții care fac obiectul documentelor respective, în funcție de caracteristicile lor esențiale.
                  
               
                     (2)
                  
                  
                     În conformitate cu articolul 19 din Regulamentul (UE) nr. 305/2011, în urma mai multor solicitări ale producătorilor pentru realizarea de evaluări tehnice europene, organizația organismelor de evaluare tehnică a elaborat și a adoptat 10 documente de evaluare europene.
                  
               
                     (3)
                  
                  
                     Documentele de evaluare europene elaborate și adoptate de organizația organismelor de evaluare tehnică se referă la următoarele produse pentru construcții:
                     
                                 —
                              
                              
                                 sistem de panouri structurale EPS de înaltă densitate ranforsate pentru unități de clădiri;
                              
                           
                                 —
                              
                              
                                 sistem de construcție pe bază de panouri masive, cu structură metalică;
                              
                           
                                 —
                              
                              
                                 balustradă/parapet din sticlă, structural, în consolă;
                              
                           
                                 —
                              
                              
                                 termoizolație necașerată, din spumă minerală;
                              
                           
                                 —
                              
                              
                                 diblu preinstalat pentru fixarea elementelor de fațadă din beton;
                              
                           
                                 —
                              
                              
                                 sistem cu buclă de sârmă pentru conectarea elementelor prefabricate și din beton in situ;
                              
                           
                                 —
                              
                              
                                 set pentru sisteme de coșuri, cu perete exterior din beton și căptușeală ceramică, în combinație cu căptușeală de plastic sau metal și conductă suplimentară;
                              
                           
                                 —
                              
                              
                                 căptușeală din fibră de sticlă, substanțe minerale și organice, pentru recăptușirea conductelor sistemelor de ventilație;
                              
                           
                                 —
                              
                              
                                 sistem de ventilație din vată minerală pentru placări la exterior și interior;
                              
                           
                                 —
                              
                              
                                 șape pe bază de ciment, pentru aplicații interne și externe.
                              
                           
               
                     (4)
                  
                  
                     Documentele de evaluare europene elaborate și adoptate de organizația organismelor de evaluare tehnică îndeplinesc condițiile necesare privind cerințele de bază aplicabile lucrărilor de construcții prevăzute în anexa I la Regulamentul (UE) nr. 305/2011. Prin urmare, este oportun ca referințele acestor documente de evaluare europene să fie publicate în Jurnalul Oficial al Uniunii Europene.
                  
               
                     (5)
                  
                  
                     Lista referințelor documentelor de evaluare europene este publicată prin Decizia de punere în aplicare (UE) 2019/450 a Comisiei (2). Din motive de claritate, referințele noilor documente de evaluare europene trebuie adăugate la lista respectivă.
                  
               
                     (6)
                  
                  
                     Prin urmare, Decizia de punere în aplicare (UE) 2019/450 trebuie modificată în consecință.
                  
               
                     (7)
                  
                  
                     Pentru a permite utilizarea documentelor de evaluare europene cât mai curând posibil, prezenta decizie trebuie să intre în vigoare la data publicării,
                  
               ADOPTĂ PREZENTA DECIZIE:
         
            Articolul 1
            Anexa la Decizia de punere în aplicare (UE) 2019/450 se modifică în conformitate cu anexa la prezenta decizie.
         
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 4 martie 2022.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 88, 4.4.2011, p. 5.
         
            (2)  Decizia de punere în aplicare (UE) 2019/450 a Comisiei din 19 martie 2019 privind publicarea documentelor de evaluare europene (DEE) pentru produsele pentru construcții, elaborate în sprijinul aplicării Regulamentului (UE) nr. 305/2011 al Parlamentului European și al Consiliului (JO L 77, 20.3.2019, p. 78).
      
      
         
            ANEXĂ
            În anexă, următoarele rânduri se introduc în ordine secvențială în conformitate cu ordinea numerelor de referință:
            
                        „340287-00-0203
                     
                     
                        Sistem de panouri structurale EPS de înaltă densitate ranforsate pentru unități de clădiri”
                     
                  
                        „340452-00-0204
                     
                     
                        Sistem de construcție pe bază de panouri masive, cu structură metalică”
                     
                  
                        „090040-00-0404
                     
                     
                        Balustradă/parapet din sticlă, structural, în consolă”
                     
                  
                        „041561-00-1201
                     
                     
                        Termoizolație necașerată, din spumă minerală”
                     
                  
                        „333220-00-0601
                     
                     
                        Diblu preinstalat pentru fixarea elementelor de fațadă din beton”
                     
                  
                        „332589-00-0601
                     
                     
                        Sistem cu buclă de sârmă pentru conectarea elementelor prefabricate și din beton in situ”
                     
                  
                        „060013-00-0802
                     
                     
                        Set pentru sisteme de coșuri, cu perete exterior din beton și căptușeală ceramică, în combinație cu căptușeală de plastic sau metal și conductă suplimentară”
                     
                  
                        „360032-00-0803
                     
                     
                        Căptușeală din fibră de sticlă, substanțe minerale și organice, pentru recăptușirea conductelor sistemelor de ventilație”
                     
                  
                        „360001-01-0803
                     
                     
                        Sistem de ventilație din vată minerală pentru placări la exterior și interior”
                     
                  
                        „190019-00-0502
                     
                     
                        Șape pe bază de ciment, pentru aplicații interne și externe”.